
ŠIAULIŲ MIESTO SAVIVALDYBĖS ADMINISTRACIJOS
STRATEGINIO PLANAVIMO IR FINANSŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2024 M. VASARIO 
1 D. SPRENDIMO NR. T-2 „DĖL ŠIAULIŲ MIESTO SAVIVALDYBĖS 2024 METŲ BIUDŽETO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2024-03-14
Šiauliai


Parengtas sprendimo projektas dėl Šiaulių miesto savivaldybės 2024 metų biudžeto pakeitimo. Lietuvos Respublikos teisėkūros pagrindų įstatymo 14 straipsnio 3 dalis nustato, kad kai keičiamame teisės akte keičiama daugiau kaip pusė jo straipsnių ar punktų, visas teisės aktas dėstomas nauja redakcija. 

Sprendimo projektas parengtas vadovaujantis Lietuvos Respublikos socialinės apsaugos ir darbo ministro įsakymais: 2024 m. kovo 5 d. įsakymu Nr. A1-187 „Dėl Lietuvos Respublikos socialinės apsaugos ir darbo ministro 2024 m. sausio 19 d. įsakymo Nr. A1-47 „Dėl lėšų paskirstymo 2024 metais savivaldybėms socialinių paslaugų įstaigose dirbančių socialinių paslaugų srities darbuotojų pareiginei algai padidinti patvirtinimo“ pakeitimo“, 2024 m. kovo 5 d. įsakymu Nr. A1-187 „Dėl lėšų paskirstymo 2024 metais savivaldybėms socialinių paslaugų įstaigose dirbančių socialinių paslaugų srities darbuotojų pareiginei algai padidinti ir socialinių paslaugų šakos kolektyvinėje sutartyje nustatytiems įsipareigojimams įgyvendinti patvirtinimo“ ir 2024 m. sausio 22 d. įsakymu Nr. A1-53 „Dėl 2024 metų lėšų paskirstymo savivaldybėms bendruomeninei veiklai stiprinti, įgyvendinant Nevyriausybinių organizacijų veiklos stiprinimo 2023-2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ bandomąjį modelį, patvirtinimo“, Lietuvos Respublikos švietimo, mokslo ir sporto ministro 2024 m. sausio 26 d. įsakymu Nr. V-84 „Dėl Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo patvirtinimo“ ir 2024 m. vasario 8 d. įsakymu Nr. V-144 „Dėl lėšų, skirtų pareigybėms steigti ir išlaikyti regioniniuose specialiojo ugdymo centruose, apskaičiavimo ir paskirstymo“, Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2024 m. sausio 25 d. įsakymu Nr. V-21 „Dėl Lietuvos Respublikos valstybės biudžeto dotacijų savivaldybių administracijoms, atliekančioms asmenų su negalia reikalų koordinavimo funkciją, skyrimo 2024 metams“, Akcinės bendrovės Lietuvos automobilių Kelių direkcijos generalinio direktoriaus įsakymu „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2024 metais“, Lietuvos Respublikos krašto apsaugos ministro įsakymu „Dėl privažiuojamųjų prie krašto apsaugos sistemos objektų savivaldybių vietinės reikšmės kelių taisymo (remonto) 2024 metais lėšų paskirstymo“, Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos ir Šiaulių miesto savivaldybės administracijos 2024 m. vasario 1 d. sutartimi Nr. SŽ-97 ir vasario 8 d. sutartimi Nr. SŽ-114 „Dėl projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“.
Savivaldybės biudžeto asignavimus administruoja ir biudžeto vykdymą organizuoja Šiaulių miesto savivaldybės meras, vadovaudamasis Lietuvos Respublikos vietos savivaldos įstatymu, Šiaulių miesto savivaldybės tarybos 2022 m. birželio 22 d. sprendimu Nr. T-265 „Dėl Šiaulių miesto savivaldybės biudžeto sudarymo, vykdymo ir atskaitomybės tvarkos aprašo patvirtinimo“. Sprendimo projektą dėl Šiaulių miesto savivaldybės 2024 metų biudžeto pakeitimo rengia Strateginio planavimo ir finansų skyrius, atsižvelgiant į asignavimų valdytojų gautus prašymus dėl biudžeto asignavimų pakeitimų bei Strateginio planavimo grupės (toliau – SPG) 2024 m. kovo 6 d. posėdžio metu priimtais sprendimais (2024 m. kovo 6 d. SPG posėdžio protokolas DVS „Avilys“ Nr. VM-17).

Sprendimo projektas išdėstomas nauja redakcija. 
.	Sprendimo projekte pajamos ir asignavimai didinami 1 652,5 tūkst. Eur:
	164,4 tūkst. Eur didinamos Miesto infrastruktūros objektų priežiūros, modernizavimo ir plėtros programos (04) Kelių priežiūros ir plėtros programos lėšos VB(KPPP), skirtos suprojektuoti, nutiesti, išasfaltuoti ar rekonstruoti žvyruotas gatves (raštas Nr. GM-38), ir 685,0 tūkst. Eur didinamos valstybės biudžeto lėšos (VB), skirtos Aerouosto gatvės atkarpos tarp Dubijos g. ir Lakūnų g. ir Lakūnų gatvės rekonstrukcijos darbams finansuoti (raštas Nr. GM-37). Asignavimų valdytojas – Administracija; 
	303,7 tūkst. Eur didinamos Švietimo prieinamumo ir kokybės užtikrinimo programos (08) valstybės biudžeto lėšos (VB), skirtos: 36,1 tūkst. Eur Šiaulių „Santakos“ ugdymo centrui psichologo, specialiojo pedagogo, socialinio pedagogo, logopedo, ergoterapeuto pareigybėms steigti ir išlaikyti (raštas Nr. GM-46), 232,0 tūkst. Eur Gytarių progimnazijos sporto aikštyno atnaujinimo darbams (raštas Nr. GM-45) ir 35,6 tūkst. Eur profesinio orientavimo paslaugų teikimui Šiaulių miesto bendrojo ugdymo mokyklose (raštas Nr. GS-23), asignavimų valdytojas – Administracija; 
	255,5 tūkst. Eur didinamos Socialinės paramos įgyvendinimo programos (10) valstybės biudžeto lėšos (VB), skirtos 41,6 tūkst. Eur Šiaulių miesto savivaldybės socialinių paslaugų centrui socialinių paslaugų šakos kolektyvinėje sutartyje nustatytiems įsipareigojimams įgyvendinti ir 213,9 tūkst. Eur socialinių paslaugų įstaigose dirbančių socialinių paslaugų srities darbuotojų pareiginei algai padidinti: Šiaulių miesto savivaldybės socialinių paslaugų centrui 82,9 tūkst. Eur, Šiaulių miesto savivaldybės globos namams 76,2 tūkst. Eur, Šiaulių miesto šeimos centrui 28,5 tūkst. Eur ir Kompleksinių paslaugų namams „Alka“ 26,3 tūkst. Eur (raštas Nr. GF-62); 
	53,3 tūkst. Eur didinamo Socialinės paramos įgyvendinimo programos (10) Europos Sąjungos lėšos (ES), skirtos projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ įgyvendinimui (raštas Nr. GM-49). Asignavimų valdytojas – Administracija; 
	92,6 tūkst. Eur didinamos Savivaldybės veiklos programos (11) valstybės biudžeto lėšos (VB), skirtos: 50,0 tūkst. Eur Projekto „GovTech4All“ įgyvendinimui (raštas Nr. GM-39), 2,3 tūkst. Eur Integracijos paslaugų trečiųjų šalių piliečiams teikimo ir stiprinimo priemonių įgyvendinimui (raštas Nr. GF-60), 31,5 tūkst. Eur Asmenų su negalia koordinatoriaus pareigybės išlaikymui (raštas Nr. GF-33), 3,8 tūkst. Eur bendruomeninės veiklos savivaldybėje stiprinimui (raštas Nr. GF-51) ir 5,0 tūkst. Eur gauti kaip kompensacija už Administracijos įsigytą elektromobilį NISSAN LEAF MY22m (raštas Nr. GF-53). Asignavimų valdytojas – Administracija;
	32,6 tūkst. Eur didinamos Savivaldybės veiklos programos (11) lėšos valstybinėms funkcijoms vykdyti VB(VF), skirtos tarpinstitucinio bendradarbiavimo koordinatoriaus darbo organizavimui ir ta pačia suma 32,6 tūkst. Eur mažinamos valstybės biudžeto lėšos (VB), skirtos tai pačiai funkcijai vykdyti (rašto Nr. GF-45). Asignavimų valdytojas – Administracija; 
	98,0 tūkst. Eur didinamos įstaigų pajamų lėšos (PL). Pagal asignavimų valdytojus lėšos pasiskirsto taip: 39,0 tūkst. Eur Šiaulių centro pradinei mokykla (raštas Nr. BGF-302), 1,0 tūkst. Eur Šiaulių „Spindulio“ ugdymo centras (raštas Nr. BGF-393), 12,0 tūkst. Eur Šiaulių sporto gimnazija (raštas Nr. BGF-321) ir 46,0 tūkst. Eur Kompleksinių paslaugų namai „Alka“ (raštas Nr. BGF-384).
.	6 146,8 tūkst. Eur perskirstomi patvirtinti asignavimai tarp programų ir asignavimų valdytojų:
	881,5 tūkst. Eur perskirstomi tarp programų ir asignavimų valdytojų taip:  

Programos pavadinimas	Lėšų šaltinis	Mažinama (tūkst. Eur)	Didinama (tūkst. Eur)	Mažinimo/didinimo priežastys
Kultūros plėtros programa   (02)	SB(LIK)		50,0	Dailės galerijos pastato techninio projekto parengimui. Asignavimų valdytojas – Dailės galerija (raštas Nr. GM-52) 
Sporto plėtros programos  (07)	SB(LIK)		31,2	16,0 tūkst. Eur Gytarių futbolo aikštės reklaminių tentų įrengimui ir apšvietimo modernizavimo darbų atlikimui ir 15,2 tūkst. Eur sportininkų stipendijų išmokėjimui. Asignavimų valdytojas – Administracija (raštas Nr. GM-50)  
Švietimo prieinamumo ir kokybės užtikrinimo programa   (08)	SB(LIK) 		19,1	Didždvario gimnazijai už papildomų patalpų nuomą VUŠA (raštas Nr. GS-19)
	SB(LIK)		350,0	Vykdant l/d „Salduvė“ pastato grindų ardymo darbus atsiradusių sąmatoje nenumatytų darbų (demontuoti senas pertvaras, įrengti pamatus, naujas pertvaras ir atlikti apdailos darbus) apmokėjimui. Asignavimų valdytojas – Administracija (raštas Nr. GM-43)  
Socialinės paramos įgyvendinimo programa   (10)	SB(LIK)		72,4	Socialinių paslaugų centrui dėl Pagalbos į namus paslaugos teikimo papildomų pareigybių darbo užmokesčiui (raštas Nr. GM-51) 
	SB (LIK)		358,8	Kompleksinių paslaugų namams „Alka“ vykdomo projekto „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Šiaulių mieste“ numatytų veiklų užtikrinimui (naujų etatų darbo užmokesčiui fondui) (raštas Nr. GM-51)
Savivaldybės veiklos programa   (11)	SB(LIK)		881,5		Laisvos lėšos numatytos finansinių įsipareigojimų trūkumui padengti. Asignavimų valdytojas – Administracija (SPG 2024-03-06 posėdžio protokolas Nr. VM-17)
Iš viso	881,5	881,5	


	355,1 tūkst. Eur perskirstomos tarp asignavimų valdytojų Švietimo prieinamumo ir kokybės užtikrinimo programos (08) valstybės biudžeto lėšos (VB), skirtos profesinio orientavimo paslaugų teikimui Šiaulių miesto bendrojo ugdymo mokyklose (raštas Nr. GS-23). Perskirstymas pateiktas aiškinamojo rašto 1 lentelėje;
	2 020,2 tūkst. Eur perskirstomos tarp asignavimų valdytojų Švietimo prieinamumo ir kokybės užtikrinimo programos (08) savivaldybės biudžeto lėšos (SB), skirtos mokyklų sporto salių atnaujinimui 1799,2 tūkst. Eur (raštas Nr. GF-66), švietimo įstaigų teritorijų lauko įrenginių ir aptvėrimų atnaujinimui 177,0 tūkst. Eur (raštas Nr. GF-57), miesto atstovavimui, švietimo veiklos pristatymui ir renginių organizavimui 44,0 tūkst. Eur (raštai Nr. GF-54 ir Nr. GM-47). Perskirstymas pateiktas aiškinamojo rašto 2 lentelėje;
	2890,5 tūkst. Eur perskirstomos tarp asignavimų valdytojų Švietimo prieinamumo ir kokybės užtikrinimo programos (08) savivaldybės biudžeto likučio lėšos (SB(LIK), skirtos švietimo įstaigų pastatų, patalpų, įrangos ir komunikacijos atnaujinimui 1920,5 tūkst. Eur (raštas Nr. GF-64) ir švietimo paslaugų prieinamumo ir kokybės gerinimui 970,0 tūkst. Eur (raštas Nr. GF-65). Perskirstymas pateiktas aiškinamojo rašto 2 lentelėje.
.	Tikslinamos lėšos pagal ekonominę klasifikaciją pagal asignavimų valdytojų prašymus. 
Priėmus sprendimą, galimos pasekmės. Teigiamos – paskirstomi asignavimai programoms, numatytoms Šiaulių miesto savivaldybės 2024–2026 metų strateginiame veiklos plane, Neigiamos – nenumatoma. 
Sprendimui įgyvendinti reikalingos lėšos. Papildomų lėšų poreikis nereikalingas. 
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai: Savivaldybės mero potvarkiu patvirtintas savivaldybės biudžeto pajamų ir programų finansavimo planas bei Savivaldybės administracijos direktoriaus patvirtintas programų vykdytojų veiklos planas. 
Sprendimo projekto antikorupcinis vertinimas. Vertinimas neatliekamas.
Sprendimo projektą parengė Strateginio planavimo ir finansų skyrius. Tiesioginis rengėjas - patarėja Irena Paliulytė, tel. 59 62 71.
Numatomo teisinio reguliavimo poveikio vertinimo rezultatai. Vertinimas neatliekamas.





Strateginio planavimo ir finansų skyriaus vedėja                                             Vaida Kalasevičienė




